open-index/open-wikipedia-markdown huggingface dataset:
மீன் மழை

right|thumb|315x315px|1680 இல் பாம்பு மழை.
**மீன் மழை** அல்லது **விலங்கு மழை** என்பது வானிலையில் ஒரு அரிதான நிகழ்வு ஆகும். பறக்க இயலாத விலங்குகள் மழையின்போது வானில் இருந்து மழையுடன் சேர்ந்து விழுவது ஆகும். இது போன்ற சம்பவங்கள் வரலாறு முழுவதும் பல நாடுகளில் நடந்ததாக தகவல்கள் உள்ளன. இது எதனால் ஏற்படுகிறது என்றால், ஒரு கருத்தின்படி குறைந்த காற்றழுத்த தாழ்வு மண்டலத்தின்போது கூடவே வேகமாக மாறும் வானிலை மாற்றத்தின்போது ஏற்படும் நீர்ப்பீச்சு என்பதுதான் காரணம் என்கின்றனர் ஆய்வாளர்கள். அதாவது கடல் அல்லது ஏரி போன்றவற்றின் மேற்பரப்பில் திடீரென்று காற்று சூடாகும்போது அது விரைந்து மேலெழும்பும். இவ்வாறு காற்று மேலெழும்பும்போது அந்த வெற்றிடத்தை நோக்கி கடல்நீர் எழும்பிவரும். இவ்வாறு கடல்நீர் உறிஞ்சப்படுகையில் அதனுடன் சேர்த்து அப்பகுதியில் வாழும் தவளைகள், மீன்கள், சிப்பிகள் போன்றவை என எல்லாம் நீருடன் சேர்ந்து மேலெழும்பி காற்றுடன் பயணப்பட்டு சிறிது தொலைவில் கடலிலோ அல்லது கடற்கரை நகரங்களிலோ மழையாய் பொழியும். எனினும், இது இந்த  நிகழ்வு குறித்த அறிவியலாளர்களின் அணுமானமே, இதற்கு இதுவரை அறிவியலில் சான்று இன்னும் கணப்படவில்லை.
right|thumb|223x223px| குறைந்த காற்றழுத்தத்தாழ்வின்போது இதுபோல ஏற்படும் நீர்பீச்சின்போது காற்றில் இழுக்கப்படும் விலங்குகள் மழையாகப் பொழிகின்றன.

## வரலாறு
பறக்கமுடியாத உயிரினங்கள் மற்றும் பொருட்கள் மழையாக பொழிந்தது குறித்து வரலாறு முழுவதும் தகவல் வருகிறது. முதல் நூற்றாண்டில், உரோம இயற்கையியலாளர் மூத்த பிளினி மீன், தவளை மழை குறித்து பதிவுசெய்துள்ளார். 1794 இல், பிரெஞ்சு படைவீரர்கள் இம்மாதிரியான மழையை பிரெஞ்சு நகரான லீல் அருகில் உள்ள லலெய்ன் என்ற இடத்தில் கண்டதாக பதிவுசெய்துள்ளனர். 18 ஆம் நூற்றாண்டில் நடு அமெரிக்கா நாடான ஹொண்டுராஸ் நாட்டில் கனமழைக்காலத்தில்  ஒவ்வொரு ஆண்டும் மீன்மழை என்பது பெய்ததாக தகவல் உண்டு. இந்த நீர்ப்பீச்சு கடலில் மட்டுமல்ல, மிகப் பெரிய ஏரிகளிலும்கூட ஏற்படும் 1939 ஆம் ஆண்டு சூன் 17 அன்று ஈரான் நாட்டிலுள்ள டாப்ரெஜ் என்ற நகரில் விநோதமாக தவளை மழை பெய்தது. இந்த தவளை மழைக்கு அந்த நகரை ஒட்டிய ரிஜாயே ஏரியில் ஏற்பட்ட நீர்ப்பீச்சுதான் காரணம் என்பர்.

## மேற்கோள்கள்

பகுப்பு:மழை
பகுப்பு:மீன்கள்
மகாபிரஜாபதி கௌதமி

**மகாபிரஜாபதி கௌதமி** (Mahāpajāpatī Gotamī)  பௌத்த சமயத்தின் முதல் பெண் துறவி இவரேயாகும். கௌதம புத்தரால் துறவற தீட்சை வழங்கப்பட்டவரும், புத்தரின் முதன்மையான பத்து சீடர்களில் ஒருவருமாக இருந்தார்..

இவர் புத்தரின் அன்னையான மாயாவின் உடன் பிறந்த தங்கை ஆவார். புத்தர் பிறந்த சில நாட்களில் மாயாதேவி இறந்து விட்டதால், இவரே புத்தரின் வளர்ப்புத் தாயாக இருந்தார்.குழந்தைகளின் பெயர்கள் இருந்தன    நந்தா  ,நந்தன் ஆகும். பின்னாட்களில் நந்தனும் புத்தரின் பத்து முதன்மைச் சீடர்களில் ஒருவராக விளங்கினார்.

மகாபிரஜாபதி கௌதமி தனது 120-ஆம் வயதில் பரிநிர்வாணம் அடைந்தவர்.

கௌதம புத்தரின் தந்தை சுத்தோதனரின் இறப்பிற்குப் பின்னர், மகாபிரஜாபதி கௌதமி துறவறம் மேற்கொள்ள முடிவு செய்து, புத்தரிடம் தனக்கு துறவற தீட்சை வழங்கி சங்கத்தில் சேர்த்துக் கொள்ள வேண்டினார். சங்கத்தில் பெண் துறவிகளை சேர்ப்பதில்லை என்ற காரணத்தினால், புத்தர் இவருக்கு துறவற தீட்சை வழங்க மறுத்து விட்டார். ஆனால் துறவறம் மேற்கொள்ளத் தளராத மனம் கொண்ட கௌதமி வைசாலி நகரத்திற்குச் சென்று தன் தலை முடியை நீக்கி மஞ்சள் ஆடை அணிந்து கொண்டார்.

பெரும் எண்ணிகையிலான சாக்கியப் பெண்கள் இவரைத் தொடர, புத்தரை மீண்டும்  அணுகி துறவற தீட்சை வேண்டினார். புத்தரின் முதன்மைச் சீடரான ஆனந்தர் பரிந்தரைத்ததன் பேரில் மகாபிரஜாபதி கௌதமிக்கு புத்தர் துறவற தீட்சை வழங்கினார்.

பின்னாளில் மகாபிரஜாபதி கௌதமி புத்தரின் முதன்மைச் சீடர்களில் ஒருவராக விளங்கினார்.
 
## மேற்கோள்கள்

## வெளி இணைப்புகள்
*Maha Pajapati (Gotami) Theri: A Mother's Blessing
*Mahāpajāpatī Gotami 

பகுப்பு:புத்தரின் பெண் சீடர்கள்
பகுப்பு:புத்தரின் சீடர்கள்
அகுல்யாசு முனை

**அகுல்யாசு முனை**  அல்லது **கேப் அகுல்யாசு** (*Cape Agulhas*, }}, "ஊசிகளின் முனை") தென்னாப்பிரிக்காவில் மேற்கு கேப்பில் உள்ள பாறைகளாலான தலைநிலமாகும்.

இது ஆப்பிரிக்கக் கண்டத்தின் புவியியல்படியான தென்முனையாகும். இங்கிருந்துதான் பன்னாட்டு நீர்பரப்பிற்குரிய அமைப்பு வரையறுத்துள்ள அத்திலாந்திக்கையும் இந்தியப் பெருங்கடலையும் பிரிக்கும் அலுவல்முறை கோடு துவங்குகின்றது.

இந்த முனை கப்பல் மாலுமிகளிடையே பெரும் ஆபத்தானப் பகுதியாக அறியப்படுகின்றது.  இந்த முனைக்கு அருகில் உள்ள ஊர் *ல'குல்யாசு*  எனப்படுகின்றது.
## புவியியல்

அகுல்யாசு முனை ஓவர்பெர்கு பகுதியில் அமைந்துள்ளது. கேப் டவுனிலிருந்து தென்கிழக்கே 170&nbsp;கிலோமீற்றர்கள் (105&nbsp;மைல்கள்) தொலைவில் உள்ளது. இந்த முனைக்கு போர்த்துக்கேய மாலுமிகள் *காபொ டாசு அகுல்யாசு*—போர்த்துக்கேய மொழியில் "ஊசிகளின் முனை"—எனப் பெயரிட்டனர்; 1500ஆம் ஆண்டுவாக்கில் இங்கு திசைமானி காட்டுகின்ற காந்த வடபுலமும் உண்மை வடக்கும் ஒன்றிப் பொருந்தியிருந்தன. 
இந்த அகுல்யாசு முனை தென்னாப்பிரிக்காவின் மேற்கு கேப் மாகாணத்தின் ஓவர்பெர்கு மாவட்டத்தில் அகுல்யாசு முனை நகராட்சியில் உள்ளது. சிறிய வானூர்தி நிலையம் ஆண்ட்ரூசு பில்ட்சு  அருகிலுள்ளது.

அகுல்யாசு முனையின் தெற்கே ஆப்பிரிக்காவின் கிழக்குக் கடலோரமாக தெற்கு நோக்கி ஓடுகின்ற அகுல்யாசு நீரோட்டம் இந்தியப் பெருங்கடலுள் திரும்புகின்றது. இவ்வாறு திரும்பும்போது பெரும் கடல்  எதிர்ச்சுழல்களை உருவாக்குகின்றது. அகுல்யாசு வட்டங்கள் எனப்படும் இவை தெற்கு அத்திலாந்திக்கு பெருங்கடலுள் சுழன்று பெருமளவு வெப்பத்தையும் உப்பையும் பக்கத்து பெருங்கடலுக்கு எடுத்துச் செல்கின்றது. இது உலகளாவிய வெப்பச் சலனம் மற்றும் உப்பு சுழற்சிக்கு முதன்மையான காரணிகளில் ஒன்றாக உள்ளது.

நன்றாக அறியப்பட்ட நன்னம்பிக்கை முனை போல் அல்லாது அகுல்யாசு முனை சுற்றுலாவிற்கு பொருத்தமானதல்ல; மெதுவாக வளையும் கடலோரமும் பாறைகளாலான கடற்கரையும் கொண்டது.  சரியான முனையை கண்டுபிடிக்கவியலாத நிலையில் அளவியல் அறிவிப்பு ஒன்று முனையின் இருப்பிடத்தை அடையாளப்படுத்துகிறது.  கடற்கரையை ஒட்டியுள்ள கடல் ஆழமில்லாதுள்ளது. தென்னாப்பிரிக்காவில் மீன் பிடிக்க இதுவே சிறந்த இடமாகும்.

அகுல்யாசு முனையிலுள்ள பாறைகள் மேசை மலை குழுமத்தைச் சேர்ந்தவை; இவை மேசை மலை  மணற்பாறைகள் எனப்படுகின்றன. இவை மேசை மலை, கேப் முனை, நன்னம்பிக்கை முனை மலைமுகடுகளை உருவாக்கிய நிலவியல் நிகழ்வுகளுடன் தொடர்புள்ளவை.
## வானிலை

இங்குள்ள வானிலை மிகவும் மிதமானது. வெப்பநிலையும் மழைப்பொழிவும்  மிக உயர்ந்தோ மிகத் தாழ்ந்தோ இல்லாதுள்ளது. இதனை நிர்வகிக்கும் தென்னாப்பிரிக்க தேசியப் பூங்காக்கள் அறிக்கைப்படி சராசரி மழைப்பொழிவு ஆண்டுக்கு 400–600&nbsp;மிமி ஆக உள்ளது. இந்த மழை பெரும்பாலும் குளிர்மாதங்களில் பெய்கின்றது. அகுல்யாசு முனை வானிலை தரவுகள் கிடைக்கின்றன,சராசரி வானிலை:
*சன மீயுயர்: 23.8&nbsp;°C (தாழ்: 17.7&nbsp;°C); சூலை மீயுயர்: 16.5&nbsp;°C (தாழ்: 10.8&nbsp;°C)

## மேற்சான்றுகள்

## வெளி இணைப்புகள்
* அகுல்யாசு தேசியப் பூங்கா 
* அகுல்யாசு முனை
* அகுல்யாசு முனைக்கு சுற்றுலா

பகுப்பு:தென்னாப்பிரிக்காவின் புவியியல்
வியட்நாம் வீடு சுந்தரம்

**வியட்நாம் வீடு சுந்தரம்** என அழைக்கப்படும் **கே. சுந்தரம்** (1941 - ஆகத்து 6, 2016) ஓர் இந்தியத் திரைப்பட இயக்குநர், நடிகர், மற்றும் திரைக்கதை ஆசிரியர் ஆவார். தமிழின் முன்னணி நடிகர்கள் பலருக்கும் திரைக்கதை எழுதியுள்ள இவர் நடிகர் சிவாஜி கணேசனின் விருப்பமான கதையாசிரியர் ஆவார். கௌரவம் உள்ளிட்ட சுமார் பத்திற்கும் மேற்பட்ட திரைப்படங்களை இயக்கியள்ள இவர் சிறப்பான குடும்பக் கதைகளுக்காக அறியப்படுகிறார். இவரது கதைகள் தமிழ் மட்டுமின்றி இதர மொழிகளிலும் படமாக்கப்பட்டுள்ளன. தொலைக்காட்சித் தொடர்களிலும் நடித்து வந்தார்.

## வாழ்க்கைக் குறிப்பு

## திரைப்பட விபரம்
### இயக்கிய திரைப்படங்கள்

## மறைவு
வியட்நாம்வீடு சுந்தரம் 2016 ஆகத்து 6 அதிகாலை தனது 76வது அகவையில் சென்னை, தியாகராயர் நகரில் உள்ள அவரது வீட்டில் காலமானார்.

## மேற்கோள்கள்

## உசாத்துணை
* A veteran reminisces ...

## வெளியிணைப்புகள்
* ‘Vietnam Veedu' Sundaram passes away
* Re-creating a classic
* Small screen promotes theatre art, says ‘Vietnam Veedu' Sundaram

பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:1941 பிறப்புகள்
பகுப்பு:2016 இறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:திருச்சி மாவட்ட மக்கள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:திருச்சிராப்பள்ளி எழுத்தாளர்கள்
பகுப்பு:1943 பிறப்புகள்
கரேன் ஆம்சுட்ராங்

**கரேன் ஆம்சுட்ராங்** ( Karen Armstrong 14, நவம்பர் 1944)   பிரித்தானிய எழுத்தாளர் மற்றும் நூலாசிரியர் ஆவார்.
இலண்டனில் வாழும் இவர் மதங்களை ஒப்பாய்வு செய்து நூல்கள் எழுதியுள்ளார். உரோமன் கத்தோலிக்க மத சகோதரியாக இருந்த இவர், பழமைவாதத்தைக் கைவிட்டு தாராள சிந்தனையுடன் கிறித்தவ மதக் கொள்கையைக் கடைப் பிடித்தார்.

இசுலாம் வரலாறு, முகமது நபி வரலாறு, கடவுளின் வரலாறு, செருசலம், யூதம், கிறித்தவம், இசுலாம் ஆகியவற்றின் அடிப்படைவாதம் போன்ற பல நூல்களை எழுதியுள்ளார். உலகில் இக்காலத்தில் ஏற்படும் சிக்கல்களைத் தீர்க்க இரக்கமும் அருளும் கொண்டு மக்கள் வாழவேண்டும் என்று பரப்புரை செய்து வருகிறார்.

## உசாத்துணை

## மேலும் படித்தறிய
http://www.theguardian.com/profile/karenarmstrong

பகுப்பு:பிரித்தானிய எழுத்தாளர்கள்
பகுப்பு:வாழும் மக்கள்
புதுவை முரசு (இதழ்)

**புதுவை முரசு** என்பது புதுவையில் இருந்து வெளிவந்த ஒரு இதழாகும். இவ்விதழ் 10.11.1930 இல் இருந்து சில ஆண்டுகள் வெளிவந்துள்ளது. சுயமரியாதையை பரப்புவதே நோக்கம் என முதல் இதழ் தலையங்கத்தில் கூறப்பட்டுள்ளது.
## இதழ் ஆசிரியர்கள்
இதழ் துவக்கியபோது தேங்காய்த்திட்டு க. இராமகிருட்டிணன் முதல் ஏழு இதழ்களுக்கு ஆசிரியராக இருந்துள்ளார். இதற்கு அடுத்து குத்தூசி குருசாமி 29.12.1930வரை ஆசிரியராக இருந்துள்ளார். அரசு பணிக்கு அவர் சென்றதால் 11.12.1931 முதல் 18.1.1932வரை ஆசிரியர் பெயர் இல்லாமல் இதழ் வெளிவந்துள்ளது. இடையில் நான்கு இதழ்கள் வெளிவராது போன நிலையில் மீண்டும் 29.12.1931 முதல் இதழ் வெளிவந்துள்ளது பின்னர் பூவாளூர் பொன்னம்பலம் ஆசிரியராக இருந்துள்ளார்.

## இதழில் எழுதியோர்
இவ்விதழில் பாரதிதாசன், புதுவை சிவப்பிரகாசமும் பிழைதிருத்திக் கொடுத்தும், கட்டுரைகள், கவிதைகளைத் தொடர்ந்து எழுதியும் வந்துள்ளனர். மேலும் சாமி சிதம்பரனார், ம. சிங்காரவேலர், மாயவரம் சி. நடராசன், நாகை என். பி. காளியப்பன், செல்வி நீலாவதி, குஞ்சிதம், பூவாளூர் அ. பொன்னம்பலனார், எஸ். இராமநாதன், சித்தர்காடு இராமையா, சாத்தான்குளம் அ. இராகவன், நாகர்கோயில் பி. சிதம்பரம் பிள்ளை, காரைக்குடி சொ. முருகப்பா, ஊ. பு. அ. சௌந்தரபாண்டியன் போன்ற பலரின் சொற்பொழிவுகள், எழுத்துகள் ஆகியவை இடம் பெற்றன.

## இதழ் தொகுப்பு வெளியீடு
இவ்விதழின் தொகுப்பு *புதுவை முரசு இதழ் தொகுப்பு* என்ற பெயரில் ஆறு தொகுதிகளாக வாலாச வல்லவன் என்பவரை தொக்குப்பாசிரியராக கொண்டு தமிழ்க் குடியரசு பதிப்பகம், சி.என்.கே. சந்து, சேப்பாக்கம், சென்னை. என்ற பதிப்பகத்தால் வெளியிடப்பட்டது.

## மேற்கோள்கள்

பகுப்பு:நின்று போன தமிழ் இதழ்கள்
பகுப்பு:திராவிட இயக்கத் தமிழ் இதழ்கள்
பகுப்பு:புதுச்சேரி
பாஷ்மினா ஆடு

thumb|பஷ்மினா முடியினாலான ஒரு துணி
**பாஷ்மினா ஆடு** என்பது திபெத் பீடபூமியைச் சுற்றியுள்ள பகுதிகளான திபெத் மற்றும் இந்தியாவின் காசுமீர் பகுதியைச் சேர்ந்த  லடாக்கில்  காணப்படும் ஒரு ஆட்டினமாகும். இமய மலையை ஒட்டிய பனி படர்ந்த பகுதிகளில் இந்த ஆடுகள் வாழ்கின்றன. குளிரைத் தாங்குவதற்கு ஏற்ப மென்மையான அடர் ரோமங்கள் இந்த ஆடுகளுக்கு உள்ளன. இந்த ஆட்டின் ரோமங்கள் 12-14 மைக்ரான் தடிமனில் மிக மென்மையாக இருப்பதால் இந்த ஆட்டின் ரோமங்களில் இருந்து செய்யப்படும் பாஸ்மினா சால்வைகளும், கம்பளங்களும் அதன் மென்மைத் தன்மைக்கு உலகப் புகழ்பெற்றவை. தற்போது இந்த ஆடுகளின் எண்ணிக்கை வேகமாகக் குறைந்து வருகிறது. இந்த இன ஆடுகள் அழியாமல் இருப்பதற்கான முயற்சியைக் காஷ்மீரின் ஷெர்-இ-காஷ்மீர் பல்கலைக்கழகத்தின் விலங்கியல் துறை எடுத்து, குளோனிங் முறையில் பாஷ்மினா ஆட்டை இந்தப் பல்கலைக்கழகத்தில் உருவாக்கினார்கள். கடந்த 2012-ம் ஆண்டு மார்ச் 9-ம் தேதி அன்று குளோனிங் முறையில் இந்த ஆடு உருவாக்கப்பட்டது. இந்த ஆட்டிற்கு *நூரி* எனப் பெயர் வைத்துள்ளார்கள்.
## மேறகோள்கள்

பகுப்பு:ஆடுகள்
காஞ்சிபுரம் எமதரும லிங்கேசுவரர் கோயில்

**காஞ்சிபுரம் எமதரும லிங்கேசுவரர் கோயில் (எமதரும லிங்கேசம்)** என அறியப்பட்ட இது, காஞ்சியிலுள்ள சிவக் கோயில்களில் ஒன்றாகும். மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:       எமதரும லிங்கேசுவரர்.
* வழிபட்டோர்: எமன்.

## தல வரலாறு
இங்கே எமதர்மர் சிவலிங்கத்தைப் பிரதிட்டை செய்து வழிபட்டார். மகிழ்ந்த இறைவன் எமதருமனுக்கு காட்சி தந்து, தென்றிசைக்கு கடவுளாகும் காவலையும் தந்து, அத்துடன் "தம்மை வணங்கும் அடியார்களையும் தண்டிக்கலாகாது" என பணித்தார் என்பது இத்தல வரலாறு.

## தல பதிகம்
* **பாடல்**: (**இயமன் வழிபாடு**)
:அங்கவை வழங்கிக் கடவுளர்க் காசான் ஆம்பெருந் தகைமையும் 
::நல்கிச், சங்கவெண் குழையான் இலிங்கத்தின் மறைந்தான் தருமன்அங் 
:கெய்திஏத் தெடுப்பப், புங்கவன் தோன்றித் தென்திசைக் கிறையாம் 
::புரவளித் தெமைவணங் குநர்க்கு, மங்கருந் தண்டம் இயற்றில் அன் 
:றுனக்கு மாளும் இப் பதமென விடுத்தான்.

* **பொழிப்புரை**:   
:*அவ்வரங்களை அருள் செய்து தேவர்களுக் காசாரியனாம் 
::*பெருந்தகுதியையும் தந்து வெள்ளிய சங்கக் காதணியினனாகிய பெருமான் 
:*சிவலிங்கத்தில் மறைந்தருளினன். இயமன் அத்தலத்தினை அடைந்து 
::*துதிப்பப் பெருமான் எழுந்தருளித் தென்திசைக் கிறைவனாம் காவலைத் 
:*தந்தருளி ‘எம்மை வணங்கும் அடியவர்க்கு மங்குதற்குரிய கடுந்தண்டனை 
::*இயற்றின் அன்றே இப்பதவி உனக்ககலும்’ எனக்கூறி விடுத்தனன்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் தென்மேற்கு பகுதியில் வேகவதி ஆற்றின் கரையில் பிள்ளையார்பாளையம் தாயார் குளத்தின் மேற்குக் கரையில் எமதரும லிங்கேசம் காயாரோகணத்தின் அருகில்   உள்ளது மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு 2 கிலோமீட்டர் தொலைவில்  இக்கோவில் அமைந்துள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
*  (எமதருமலிங்கேசம்) எமதரும லிங்கேசுவரர் கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
இந்தியக் குள்ளநரி

**இந்தியக் குள்ளநரி** (*Indian Jackal*) அல்லது **இமாலயக் குள்ளநரி** என்பது நாய் குடும்பத்தைச் சேர்ந்த பொன்னிறக் குள்ளநரி இனத்தின் துணையினங்களில் ஒன்றாகும். இது ஓநாய் போன்ற தோற்றம் கொண்டதாக இருந்தாலும் இதன் தாடையை வைத்து இனங்காண முடியும். இவை தென்கிழக்கு ஆசியப் பகுதிகளிலும், அனத்தோலியா, மத்திய கிழக்கு நாடுகள் தெற்கு ஆசியா, இந்தியா போன்ற நாடுகளில் காணப்படுகிறது.

## விளக்கம்
இந்தியக் குள்ளநரிகள் தோள், காது, கால்கள் போன்றவற்றில் அதிக வெள்ளையும், கருப்பும் கலந்த முடிகளுடன் காணப்படுகின்றன. ஆனாலும் இதன் நிறம் மஞ்சளும், சிகப்பும், கலந்த சாம்பல் போன்ற மண் நிறத்தில் உள்ளது. மேற்கு வங்காளத்தில் காணப்படும் இவ்வகையான நரிகள் கொஞ்சம் கருப்பு கலந்ததாக உள்ளது. இவற்றில் ஆண் நரி கொஞ்சம் பெரியதாக உள்ளது. குறைந்தது 100 சென்டி மீட்டர்கள் உயரம் கொண்டவை. இவை 8 முதல் 11 கிலோ எடை கொண்டவையாக உள்ளன.

நகரங்கள் அல்லது கிராமங்களுக்கு அருகில் தாழ்வான ஒதுக்குப் புறமான பகுதிகளில் பதுங்கி வாழும் தன்மைகொண்டது. இந்தியாவில் கேரளா மாநிலத்தில் வயநாடுக்குட்பட்ட தேயிலைத் தோட்டங்களில் இவை காப்பிக் கொட்டைகளை உட்கொண்டு வாழ்கின்றன.

## மேற்கோள்கள்

பகுப்பு:குள்ள நரிகள்
மௌத்கல்யாயனர்

**மௌத்கல்யாயனர்** (Maudgalyāyana)  (கி மு 568 - 484) கௌதம புத்தரின் முதன்மைப் பத்து சீடர்களில் ஆனந்தருக்கு அடுத்து இரண்டாவதாக விளங்கியவர். கௌதம புத்தருக்கு இடது கையாக விளங்கியவர்.

வேதியர் குடியில் பிறந்த இவரின் தாயார் பெயர் மொக்கலீ ஆகும்.  புத்தத்தன்மை பெற்றவர்களில் சுபூதி மற்றும் சாரிபுத்திரர் உடன் இவரும் ஒருவராவார். தெய்விக ஆற்றல் பெற்ற புத்தரின் சீடர்களில் ஒருவர். மற்றவர் சாரிபுத்திரர் ஆவார்.

கௌம புத்தரின் மகன் ராகுலனுக்கு குருவாக அமைந்தவர்.

வயது முதிர்வின் போது புத்தரிடமிருந்து விடை பெற்று, தான் பிறந்த மகதத்தின் கோலிதா கிராமத்திற்கு திரும்பிச் செல்கையில் காலசிலா நகரத்தில் உள்ள ஒரு குகை அருகே கள்வர்களின் வாளால் கொல்லப்பட்டார்.

## மேற்கோள்கள்

## வெளி இணைப்புகள்
* Life of Maha-Moggallana by Hellmuth Hecker
* http://nichiren.info/gosho/OnUrabon.htm Nichiren Daishonin speaks about Maudgalyayana.
* Jack Daulton, "Sariputta and Moggallana in the Golden Land: The Relics of the Buddha's Chief Disciples at the Kaba Aye Pagoda" 

பகுப்பு:புத்தரின் சீடர்கள்
சீமை மிளகாய்

**சீமை மிளகாய்** (அறிவியல் பெயர் : *Capsicum annuum*)  இது ஒரு பூக்கும் தாவர வகையைச் சார்ந்த மிளகாய் குடும்ப செடியாகும்.  இதன் பூர்வீகம் தென் அமெரிக்கா மற்றும் வட அமெரிக்காப் பகுதியாகும். இவை குடைமிளகாய் மற்றும் சாத மிளகாயைப் போல கார சுவையைப்பெற்றுள்ளது.  இவை பெரும்பான்மையாக அமெரிக்காவில் பல பகுதிகளிலும் பயிரிடப்படுகிறது. அனைத்துவிதமான சமையலிலும் இவை பயன்படுத்தப்படுகிறது.

## மேற்கோள்கள்

பகுப்பு:செடிகள்
பகுப்பு:காய்கறிகள்
சுந்தன்

பாளி மொழியில் எழுதப்பட்ட பௌத்த மகாபரிநிர்வாண சூத்திரங்களில்,  **சுந்தன்** (Cunda) ஒரு இரும்பு கொல்லன் என்றும், கௌதம புத்தர் இறுதியாக பவா நகரத்தின்  சுந்தனிடமிருந்தே உணவு பெற்று உண்டார் என்றும்; அதன் பின்னர் புத்தர் கடும் வயிற்று நோயால் அவதிப்பட்டு, சில நாட்களில் புத்தர் மகா பரிநிர்வாணம் அடைந்தார் என்று கூறுகிறது. பின்னர் சுந்தன், புத்தரின் உபாசகர்களில் ஒருவராக விளங்கினார்.

சுந்தன் வழங்கிய உணவால் புத்தருக்கு வயிற்று நோய் ஏற்பட்டது எனக் கருதிய அவரது சீடர்கள் சுந்தன் மீது கடும் கோபம் கொண்டனர். இதனை அறிந்த புத்தர், சுந்தன் அளித்த இறுதி உணவாலேயே தான்  மகாபரிநிர்வானம் அடையப் போகவதாக கூறி, தனக்கு இறுதி உணவு வழங்கிய சுந்தனுக்கு தனது சார்பாக நன்றி கூறி, சுந்தனை சமாதானப்படுத்துமாறு  ஆனந்தரை அழைத்து கூறினார்.  

தேரவாத பௌத்த நூல்களில் சுந்தன் வழங்கிய கெட்டுப் போன பன்றி இறைச்சியை புத்தர் உண்டதால்தான், வயிற்று நோயால் புத்தர் பரிநிர்வானம் அடைந்தார் எனக் கூறுகிறது. 

புத்தர் மகாபரிநிர்வானம் அடையக் காரணமான சுந்தன் பௌத்த சமயத்தில் தனி இடம் பெற்றார். பல பௌத்த நாடுகளில் விகாரைகளில் சுந்தனின் சிற்பங்கள் உள்ளது.  தாய்லாந்து நாட்டின் ஆயுத்தாய நகர விகாரையில் சுந்தன் பன்றி இறைச்சி சமைக்கும் ஓவியம் உள்ளது.

## மேற்கோள்கள்

## வெளி இணைப்புகள்

பகுப்பு:பௌத்தம்
அனாதபிண்டிகன்

**அனாதபிண்டிகன்** (Anathapindika)  என்ற சமசுகிருத சொல்லிற்கு   ஆதரவற்றோருக்கும் ஏழைகளுக்கும் உணவளிப்பவன் எனப் பொருளாகும். அனாதபிண்டிகண் புத்தரின் சாதாரணச் சீடர்களின் தலைமையானவர் ஆவார். இவரது இயற் பெயர் **சுத்தாத்தன்** ஆகும். இவர் பெரும் செல்வந்தன். புத்தரை துவக்க காலத்திலிருந்தே ஆதரவு அளித்தவன். 

சிராவஸ்தி நகரத்திற்கு வெளியே  ஜேடவனம் என்ற பெரும் பூங்காவை கோசல மன்னர் பசனேதியிடமிருந்து  1.8 மில்லியன் தங்கக் காசுகள் விலை கொடுத்து,  கௌதம புத்தர் தியானிப்பதற்கும், மக்களுக்கு உபதேசிப்பதற்காகவும் வழங்கியவர்.
இறுதி வரை புத்தர் செல்லுமிடங்களுக்கு எல்லாம்  பின் தொடர்ந்து, புத்தரின் உபாசகர்களில்  ஒருவராக இருந்தவர்.   இவரது கொடைத் தன்மைக் குறித்து திரிபிடகங்களில் ஒன்றான வினயபிடகம் Vin.ii.155-6-இல் விரிவாக கூறப்பட்டுள்ளது.

## இதனையும் காண்க
* பசேனதி
* ஜேதவனம்
* சுந்தன்

## மேற்கோள்கள்

## வெளி இணைப்புகள்
* http://www.accesstoinsight.org/lib/authors/hecker/wheel334.html

பகுப்பு:புத்தரின் சீடர்கள்
பிக்குணி நந்தா

இளவரசி சுந்தரி **பிக்குணி நந்தா** கௌதம புத்தரின் ஒன்று விட்ட சகோதரியும், மகாபிரஜாபதி கௌதமியின் மகளும் ஆவார். கபிலவஸ்துவில் கி மு ஆறாம் நூற்றாண்டில் பிறந்த சாக்கிய இளவரசி ஆவார். புத்தர் ஞானம் அடைந்த பின்னர் அவரது பெண் சீடர்களில் ஒருவராக விளங்கியவர். பின்னாட்களில் இவரது அன்னை மகாபிரஜாபதி கௌதமியும்,  இவரது உடன் பிறந்த சகோதரர் நந்தனும் புத்தரின் முதன்மைச்  சீடர்களில் ஒருவராக விளங்கியவர்கள்.

பிக்குணி நந்தா ஆழ்நிலை தியானங்களில்  வல்லவர்.

## மேற்கோள்கள்
*

பகுப்பு:புத்தரின் பெண் சீடர்கள்
பகுப்பு:புத்தரின் சீடர்கள்
காட்டெருது குதிப்பு

**காட்டெருது குதிப்பு** என்பது அமெரிக்கக் காட்டெருதுகளை வேட்டையாட, அமெரிக்க பழங்குடிகள் வரலாற்றுக்காலந்தொட்டு பயன்படுத்திவந்த ஒரு வேட்டை முறையாகும்.
right|thumb|தென் அமெரிக்காவில் உள்ள ஒரு காட்டெருது குதிப்பு முனை
right|thumb|காட்டெருதுகள் பாறைமுனையில் விழுவதைக் காட்டும் ஆல்பர்ட் ஜகோப் மில்லர் வரைந்த 19 ஆம் நூற்றாண்டு ஓவியம்.

## வேட்டை முறை
வேட்டைக்காரர்கள் தாங்கள் எண்ணிய திசையில் ஒரு குறிப்பிட்ட இடத்தைநோக்கி மலையில் காட்டெருதுக் கூட்டத்தைத் துரத்திச் செல்வார்கள். அந்த எருதுக்கூட்டம் வேறு வழியின்றி அந்த மலைச் சரிவில் தலை குப்புற விழ ஆரம்பிக்கும். மலையின் கீழ் வேட்டைக்கார்ர்களின் இன்னொரு குழு காத்திருக்கும் கீழே விழுந்து காயம்பட்ட  எருதுகளை எளிதாக்க் கொன்று எடுத்துச் செல்வார்கள் இவ்வாறு எளிதாக இந்த வேட்டையை எளிமையாக நடத்தினார்கள். இந்த வேட்டை  முறை சுமார் 12,000 ஆண்டுகள் முதல் இருந்ததாக அறியப்படுகிறது. குதிரைகளின் பயன்பாடு வந்த பிறகு கூட்டமாக எருதுகளை வேட்டையாட வேண்டிய அவசியம் இல்லாமல் போனது. கிபி  1500 வரை மிகுதியாக நடந்த வேட்டை நிகழ்வாக இது இருந்தது.  இதேபோல் கலைமான் போன்ற மேய்ச்சல் மந்தை விலங்குகளும் வேட்டையாடப்பட்டன, எந்தக் கருவிகளையும் பயன்படுத்தாமல், பெரிய அளவில் போராட்டங்களை நடத்தாமல் வேட்டையை எளிமையாக நடத்த பழங்குடியினர் கண்டுபிடித்த ஒரு சிறப்பான முறை என நம்பப்டுகிறது..

காட்டெருது குதிப்பு குன்று முனைகளை கற்குவைகளைக் கொண்டு அடையாளப்படுத்தி வைத்திருப்பார்கள். அதை அடைய மலையில் சில குறிபான்களையும் அமைத்து இருப்பார்கள் இந்தப்பாதைகள் சில பல மைல் நீண்டு இருக்கும்.

இன்று எருது குதிப்பு இடங்கள் பாரம்பரியச் சின்னங்களாகப் பாதுகாக்கப்பட்டுவருகின்றன. இந்த இடங்களில் பூர்வக்குடி மக்களின் எருது வேட்டை குறித்த ஓவியங்கள், அவர்கள் பயன்படுத்திய பொருட்கள், அவர்களின் இருப்பிடங்கள், வரலாறு போன்றவை காட்சிக்கு வைக்கப்பட்டுள்ளன.
## வெளி இணைப்புகள்
இது அந்தக் கால வேட்டை

## மேற்கோள்கள்

பகுப்பு:அமெரிக்கப் பழங்குடிகள்
பகுப்பு:வேட்டையாடுதல்
இந்தியாவில் வேளாண்மைக் காப்பீடு

இந்தியாவில் வேளாண்மை வறட்சி மற்றும் வெள்ளம் போன்ற அழிவுகளால் அதிகளவில் பாதிக்கப்படுகின்றது. இவ்வாறான இயற்கைப் பேரழிவுகளில் இருந்து விவசாயிகளைப் பாதுகாக்கவும், அடுத்த வேளாண்மைக் காலத்தில் அவர்களது கடன் தகுதியை உறுதி செய்யவும், இந்திய அரசு நாடு முழுவதும் பல வேளாண்மைத் திட்டங்களை அறிமுகம் செய்துள்ளது.

## பிரதம மந்திரி பயிர் காப்பீடு திட்டம்
*பிரதம மந்திரி பயிர் காப்பீடு திட்டம்* (*Pradhan Mantri Fasal Bima Yojana*, பிரதம மந்திரி பசல் பீமா யோஜனா) என்ற பிரதமரின் புதிய வேளாண் பயிர் காப்பீடு திட்டத்தின் கீழ் பயனாளிகளுக்கு இழப்பீட்டை சரியாகவும், விரைவாகவும் கிடைக்கச் செய்ய 17 ஆயிரத்து 500 கோடி ரூபாய் மதிப்பீட்டில், கர்நாடக மாநிலம் பெலகாவியில் பிரதமர் மோடி 2016 பெப்ரவரி 18 அன்று தொடங்கி வைத்தார். கரும்பு மற்றும் வாழை உள்ளிட்ட  தோட்டக்கலைப் பயிர்களுக்கு 5 சதவிகிதமும், காரிஃப் பருவத்தில் பயிரிடப்படும் உணவுப்பயிர்கள், எண்ணெய் வித்துக்கள் உள்ளிட்ட பயிர்களுக்கு 2 சதவிகிதம், ராபி பருவத்தில் பயிரிடப்படும் பயிர்களுக்கு 1.5 சதவிகிதம் என காப்புப்படி அறிவிக்கப்பட்டுள்ளது.

## திட்டத்தின் பயன்கள்
* அறுவடைக்குப் பிந்தைய இழப்புகளுக்கும் சேர்த்து காப்பீடு செய்ய முடியும்.
* தண்ணீரில் மூழ்கிய பயிர்களுக்கும் இழப்பீடு உண்டு’ 
* ஏற்கெனவே இருந்த தேசிய வேளாண் காப்பீட்டுத் திட்டத்தில் ‘புயல் பாதிப்பு இழப்பீடு’ கடலோர மாவட்டங்களுக்கு மட்டுமே கிடைக்கும் என்ற நிலை இருந்தது. ஆனால், புதிய திட்டத்தில் அனைத்து பகுதிகளுக்கும் புயல் பாதிப்பு இழப்பீடு வழங்கப்படும் . 
* ஏற்கெனவே உள்ள பயிர்க் காப்பீட்டுத் திட்டங்களில் இழப்பீடு பெற, விவசாயிகள் ஆண்டுக்கணக்கில் காத்திருக்க வேண்டியிருந்தது. ஆனால் புதிய திட்டத்தில் 30 முதல் 45 நாட்களுக்குள் இழப்பீடு வழங்கப்படும் எனச் சொல்லப்படுகிறது. 
* விதைப்புக்கும் அறுவடைக்கும் இடைப்பட்ட காலத்தில் காற்று, பூச்சி, நோய்த்தாக்குதலால் பயிர்களில் ஏதேனும் பாதிப்புகள் நேர்ந்தால், மொத்தக் காப்பீட்டுத் தொகையில் 25 சதவிகிதம் அப்போதே கிடைக்கும். அறுவடைக்கும்ப் பிந்தைய இழப்புகளுக்கும் காப்பீடு பெறலாம்.
## இதனையும் காண்க
* இந்திய வேளாண்மை காப்பீடு நிறுவனம்

## மேற்கோள்கள்

பகுப்பு:காப்பீடு
பகுப்பு:காப்பீட்டு நிறுவனங்கள்
பகுப்பு:இந்திய அரசுத் திட்டங்கள்
பகுப்பு:இந்தியாவில் வேளாண்மை
பகுப்பு:இந்திய அரசின் திட்டங்கள்
பால்மானி

**பால்மானி** (Lactometer) என்பது பாலின் அடர்த்தியினைக் காணப் பயன்படும் ஒரு கருவியாகும். விட்டம் குறைந்த (3 மி.மீ )ஒரு மெல்லிய குழாய் உள்ளது. இதன் மேல் பகுதி மூடப்பட்டுள்ளது. அடியில் சற்று அதிக விட்டமும் குறைந்த நீளமும் உடைய ஒரு பகுதியுள்ளது. இதன் அடிப்பகுதியில் பாதரசம் அல்லது ஈயக்குண்டுகளால் நிரப்பப்பட்ட ஒரு சிறிய பகுதியும் உள்ளது. இந்த அமைப்பு நீர்மங்களில் இது செங்குத்தாக  மிதக்க உதவுகிறது. பொருட்களின் மிதத்தல் விதியினை அடிப்படையாகக் கொண்டு இக்கருவி வடிவமைக்கப்பட்டுள்ளது. குறுகிய விட்டமுள்ள பகுதியில் அடர்த்தியினைக் காட்ட உதவும் அளவுகள் கொண்ட தாள் ஒட்டப்பட்டுள்ளது.

தூய நீரில் மூழ்கும் அளவு W என்றும் அதுபோல் தூய நல்ல பாலில் மூழ்கும் அளவு M என்றும் குறிக்கப்பட்டுள்ளன. இவ்விரு அளவுகளுக்கும் இடையே சில அளவுகள் இருக்கும். பாலில் கலந்துள்ள நீரின் அளவைப் பொருத்திருக்கிறது. பொதுவாகப் பால் பண்ணைகளில் இக்கருவி பயன்படுகிறது.

## மேற்கோள்கள்

பகுப்பு:அளவிடும் கருவிகள்
பகுப்பு:ஆய்வுக்கூடக் கருவிகள்
நந்தன், பௌத்தம்

**நந்தன், பௌத்த பிக்கு** (Nanda (Buddhist), கௌதம புத்தரின் ஒன்று விட்ட சகோதரனும், சுத்தோதனர் - மகாபிரஜாபதி கௌதமி இணையரின் மகனும் ஆவார். இவரது சகோதரி இளவரசி நந்தா ஆவார்.

புத்தர் ஞானம் அடைந்த பின் மகாபிரஜாபதி கௌதமி மற்றும் பிக்குணி நந்தாவும் புத்தரின் சீடர்களாகிய பின்னர் இவரும் புத்தரின் சீடராகி பின் முதன்மைச் சீடர்களில் ஒருவராக விளங்கினார்.

புத்தர் ஞானம் அடைந்து ஏழ ஆண்டுகள் கழித்து, தான் பிறந்த கபிலவஸ்து அரண்மனைக்குச் சென்றார். மூன்றாம் நாள் புத்தர் அரண்மனையை விட்டு திரும்புகையில், அப்போது நந்தாவிற்கு ஜனபத நாட்டு இளவரசி கல்யாணியுடன் திருமணம் நடந்து சில மாதங்களே ஆகியிருந்த நிலையில், நந்தா புத்தரை தொடர்ந்து சென்று புத்தரிடம் துறவற தீட்சை பெற்று சீடரானர். 

## மேற்கோள்கள்

* Dictionary of Buddhism, Keown, Oxford University Press, 
* "The Buddha and His Teaching", Nārada, Buddhist Missionary Society, Kuala Lumpur, Malaysia, 1988, 
* Nanda Sutta: About Nanda http://www.accesstoinsight.org/tipitaka/kn/ud/ud.3.02.than.html

பகுப்பு:புத்தரின் சீடர்கள்
சுத்தோதனர்

**சுத்தோதனர்** (Suddhodana)  (சமசுகிருதம்: (Śuddhodana) கௌதம புத்தரின்  தந்தையும், சாக்கிய குல கபிலவஸ்துவின் மன்னராவார். இவரது பட்டத்தரசிகள் மாயா மற்றும் மகாபிரஜாபதி கௌதமி ஆவர். மாயா மூலமாக சித்தார்த்தனை பெற்றார். சித்தார்த்தன் பிறந்த சில நாட்களில் மாயா இறந்துவிட, கௌதமியை மணந்து நந்தன் ஆண் குழந்தையும், நந்தா என்ற பெண் குழந்தையும் பெற்றார்.  

தன் மகன் சித்தார்த்தன் பின்னாட்களில் துறவியாகி விடுவார் என சோதிடர் கூற, சித்தார்த்தனை அரண்மனையை விட்டு அகலாதிருக்க ஏற்பாடுகள் செய்தார் சுத்தோதனர்.  பின்னர் சித்தார்த்தனுக்கு யசோதரையுடன் திருமணமாகி ராகுலனை ஈன்ற பின்னர், சித்தார்த்தன் அரண்மனையைத் துறந்து, ஞானம் வேண்டி துறவறம் மேற்கொண்டார்.
ஞானம அடைந்த சித்தார்த்தன் ஏழு ஆண்டுகள் கழித்து  கபிலவஸ்து அரண்மனை வந்த சித்தார்த்தனை  மன்னர் சுத்தோதனர் வரவேற்று சாக்கிய நாட்டின் மன்னராக பட்டம் ஏற்க  வேண்டினார். 
சுத்தோதனரின் கோரிக்கையை ஏற்க மறுத்து புத்தர் அரண்மனையை விட்டுச் சென்றுவிட்டார்.
பின்னர் நான்கு ஆண்டுகள் கழித்து, சுத்தோதனர் மரணப் படுக்கையில் இருக்கும் போது, புத்தர் மீண்டும் கபிலவஸ்துவிற்கு வந்து, சுத்தோதனருக்கு ஞானத்தை உபதேசித்தார்.

## மேற்கோள்கள்

## வெளி இணைப்புகள்
*Immediate family of Shuddhodana 
*[archive.org/web/20070209234644/http://www.vri.dhamma.org/publications/webversion/english/sakyakol.html  Why was the Sakyan Republic Destroyed? by S. N. Goenka] (The following is a translation and adaptation of a Nepali article by S. N. Goenka published by the Vipassana Research Institute in December 2003.)

பகுப்பு:பௌத்தம்
பகுப்பு:புத்தரின் சீடர்கள்
சிவப்பு தாழ்வாரம்

**சிவப்பு தாழ்வாரம்** (Red Corridor)  என்பது இந்தியாவில் குறிப்பாக  பிகார், ஜார்கண்ட், சத்தீஸ்கர், ஒரிசா, தெலங்கானா மற்றும் ஆந்திரப் பிரதேச மாநிலங்களில் நக்சலைட் - மாவோயிஸ்ட் போராளிகளால் அரசுக்கும், பொது மக்களுக்கும் பெரிதும் அச்சுறுத்தல்கள் ஏற்படும் பகுதிகளை சிவப்பு தாழ்வாரம் எனப்படுகிறது.

பழங்குடி மக்கள் அதிகம் வாழும் சத்தீஸ்கர் மாநிலத்திலும், சுரங்கத் தொழிலாளர்கள் அதிகம் கொண்ட ஜார்கண்ட், மாநிலத்திலும், வேளாண் கூலித் தொழிலாளர்கள் அதிகம் கொண்ட தெலுங்கானா, ஆந்திரப் பிரதேசம், ஒரிசா போன்ற மாநிலங்களில் அரசுக்கு எதிரான நக்சலைட்டு - மாவோயிஸ்டு போராளிகளின் நடவடிக்கைகள் அதிகம் உள்ளது.

இப்பகுதிகளில் நிலவும் ஏழ்மை, கல்லாமை, அறியாமை, சுரண்டல், தீண்டாமை போன்ற காரணங்களால் அப்பாவி மக்கள் நக்சலைட்டு - மாவோயிஸ்டு போராளிகளால் எளிதில் வயப்படுகின்றனர்.

அரசுக்கு எதிரான அனைத்து வகையான நக்சலைட்டு அமைப்புகளை சட்டவிரோத அமைப்புகள் என இந்திய அரசின் சட்டங்கள் விளக்குகிறது.
சூலை 2011 ஆண்டில் வெளியிட்ட இந்திய அரசின் அறிவிக்கையின் படி, இந்தியாவின் 83 மாவட்டங்கள் சிவப்பு தாழ்வாரமாக, அதாவது நக்சலைட்டு மற்றும் மாவோயிஸ்டு போராளிகளால் பாதிக்கப்பட்ட பகுதிகளாக அறிவிக்கப்பட்டுள்ளது.

4 ஏப்ரல் 2021 அன்று சத்தீஸ்கர் மாநிலத்தின் சுக்மா மாவட்டம், பிஜப்பூர் மாவட்டம் மற்றும் தந்தேவாடா மாவட்டங்களின் காட்டுப் பகுதிகளில் பாதுகாப்புப் படைப்படைகளின் 2 ஆயிரத்துக்கும் மேற்பட்ட வீரர்கள் பல்வேறு குழுக்களாக பிரிந்து மாவோயிஸ்டு தீவிரவாதிகளை தேடுதல் வேட்டையில் ஈடுபட்டபட்ட போது, சுக்மா மாவட்டத்தின் காட்டுப்பகுதியில் பாதுகாப்பு படை வீரர்களுக்கும், மாவோயிஸ்டு தீவிரவாதிகளுக்கு நடைபெற்ற சன்டையில் 22 பாதுகாப்புப் படைவீரர்களும், 9 மாவோயிஸ்ட்டு தீவிரவாதிகளும் கொல்லப்பட்டனர். இதில் ஒரு பாதுகாப்புப் படைவீரரை மாவோயிஸ்டுகள் பிடித்துக் கொண்டனர். 8 ஏப்ரல் 2021 அன்று மாவோயிஸ்டுகள் பிடித்து வைத்திருந்த படைவீரரை திரும்ப ஒப்படைந்தது.

## பாதிக்கப்பட்ட மாவட்டங்கள்
நக்சலைட்டு- மாவோயிஸ்ட் போராளிகளால் பாதிக்கப்பட்டுள்ள எழுபத்து எட்டு இந்திய மாவட்டங்களின் விவரம்; 

## இதனையும் காண்க
* நக்சல்பாரி கிராமம்
* நக்சல்பாரி இயக்கம்
* நக்சலைட்
* மாவோயிஸ்ட்
* நக்சலைட்டு-மவோயிஸ்ட் கிளர்ச்சி

## மேற்கோள்கள்

பகுப்பு:நக்சலைட்டுகள்
பகுப்பு:சார்க்கண்டு
பகுப்பு:தெலங்காணா
பகுப்பு:சத்தீஸ்கர்
பகுப்பு:ஒடிசா
பகுப்பு:ஆந்திரப் பிரதேசம்
பகுப்பு:மேற்கு வங்காளம்
பகுப்பு:மாவோவியம்
அசிதர்

**அசிதர்** (Asita)  கி மு ஆறாம் நூற்றாண்டில் இந்தியாவில் வாழ்ந்த கடும் நேன்பு நோற்கும் துறவியாவார். கபிலவஸ்துவின் இளவரசர் சித்தார்த்தன் வருங்காலத்தில் மிகப்பெரிய பேரரசராகவோ அல்லது புத்தராகவோ விளங்குவார் என முன்பே கணித்துக் கூறியவர். இவரை   *காலதேவலா*   என்றும் அழைப்பர். 

கௌதம புத்தரின் முதன்மைப் பத்து சீடர்களின் ஒருவரான காத்தியாயனர்  இளமையில்  உச்சையினி நகரத்தில் அசிதரிடம் வேத பாடங்கள் பயின்றவர்.

## மேற்கோள்கள்

பகுப்பு:புத்தரின் சீடர்கள்
பன்னாட்டுக் கதிரியல் மாநாடு

**பன்னாட்டுக் கதிரியல் மாநாடு** (*International congress of Radiology*) என்பது கதிரியல் துறை மருத்துவர்கள் கூடி எண்ணங்களைப் பரிமாறிக் கொள்ள வாய்பான ஒரு மாநாடாகும். இந்த அமைப்பின் முதல் மாநாடு 1925-ல் இலண்டன் மாநகரில் நடைபெற்றது. மூன்றாண்டுகளுக்கு ஒரு முறை கூடிற்று. அடுத்த இரண்டாவது மாநாடு 1928-ல் ஸ்டாக்கோமில் நடந்தேறியது. 1953 -ம் வருடம் வரையிலும் மாநாட்டினை ஏற்பாடு செய்யும் நாட்டின் கதிரியல் கழகம் பொறுப்பேற்றது.

இரண்டாவது மாநாட்டில் (1928)மூன்று புதுக் கழகங்கள் தோற்றுவிக்கப்பட்டன.அவையாவன,
* பன்னாட்டுக் கதிரியல் காப்புக் கழகம்.(ICRP)
* பன்னாட்டுக் கதிரியல் அலகுக்களுக்கும் அளவீடுகளுக்குமான கழகம்.( ICRU)
* பன்னாட்டுக் கதிரியல் கல்வி கழகம்.(ICRE)

இராண்ஜனால் எக்சு கதிர்கள் கண்டுபிடிக்கப்பட்ட சில நாள்களிலேயே அவை மருத்துவத்தில் பெரிதும் பயன்படத் தொடங்கின. பலநாடுகளிலும் கதிரியல் கழகங்கள் தோன்றின. முதல் உலகப் போரின் முடிவில் எக்சு கதிர்களின் செறிவை அளவிட பல அலகுகள் பரிந்துரைக்கப்பட்டாலும் ஒருமித்தக் கருத்து எட்டப்படவில்லை.

1940-ல் செருமனியின் பெர்லின் நகரில் கூடவிருந்த மாநாடு போர்காரணமாக்க் கூடமுடியாமற்போயிற்று. இந்த சமயம் பழைய மாநாடு பற்றிய பல தகவல்களும் தொலைந்து போயின.

1953 க்குப் பிறகு எல். எசு. டெய்லரின் சீரிய முயற்சியால் மாநாடு பத்துயிர் பெற்றது. இன்றளவும் சிறப்பாகச் செயல்பட்டு வருகிறது.

பகுப்பு:ஊடுகதிரியல்
பகுப்பு:அனைத்துலக அறிவியல் நிறுவனங்கள்
பகுப்பு:மாநாடுகள்
பகுப்பு:இலாபநோக்கற்ற நிறுவனங்கள்
பகுப்பு:நியமங்கள் உருவாக்கும் நிறுவனங்கள்
காஞ்சிபுரம் முக்கால ஞானேசுவரர் கோயில்

**காஞ்சிபுரம் முக்கால ஞானேசுவரர் கோயில் (முக்கால ஞானேசம்)** என அறியப்பட்ட இது, காஞ்சியிலுள்ள சிவக் கோயில்களில் ஒன்றாகும். மேலும், இம்மூலவரை **திரிகால ஞானேஸ்வரர்** என்றும் அழைக்கப்படும் இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:  முக்கால ஞானேஸ்வரர்.
* வழிபட்டோர்: முனிவர்கள் சிலர்.

## தல வரலாறு
முனிவர்கள் சிலர், முக்காலத்தையும் உணர்ந்தறியும் ஞானத்தைப் பெறும்பொருட்டு, சிவலிங்கம் பிரதிட்டை செய்து வழிபாடாற்றிய தலம். என்பது இத்தல வரலாறு.

## தல பதிகம்
* **பாடல்**: (**திரிகால ஞானேசம்**)
:அனைய சூழலின் குணாதுமுக் காலமும் அறிவான் 
::முனிவர் சிற்சிலர் எய்திமுன் இலிங்கம்ஒன் றிருத்தி 
:இனிய பூசனை இயற்றிட அவர்க்கது ஈந்தார் 
::கனியும் அன்பருக் கருளும்முக் காலஞா னேசம். 
 
* **பொழிப்புரை**:   
:*அத்தகைய வரைப்பினுக்குக் கிழக்கின் கண்ணது முக்காலங்களையும் 
::*அறியும் அறிவு பெறற் பொருட்டு முனிவரர் சிலர் அடைந்து சிவலிங்கம் 
:*நிறுவி இனிய சிவபூசனையைப்புரிய அவர் தமக்கு முக்கால உணர்வை ஈந்த 
::*பிரானார் பழுத்த அன்பினர்க்கு அருளுதல் புரியும் திரிகால ஞானேசம்''.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் நடுப்பகுதியில் காஞ்சிபுரம் பேருந்து நிலையத்தினுள்ளே இக்கோயில் உள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் உட்புறத்தில் மேற்கு பார்த்த சன்னதியாக இக்கோவில் அமைந்துள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி சிவக் கோயில்கள் 498 அருள்மிகு ஞானேசுவரர் திருக்கோயில்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
தி ஐலண்டு (இலங்கை)

***தி ஐலண்டு*** (*The Island*) இலங்கையின் ஆங்கில தினசரி செய்தித்தாள்களில் ஒன்றாகும். இது உப்பாலி நியூசுபேப்பர்சால் பதிப்பிக்கப்படுகின்றது. சிங்கள மொழி செய்தித்தாள் *திவைனா* உடன் வெளியிடப்படும்  *தி ஐலண்டு* 1981இல் நிறுவப்பட்டது. இதன் ஞாயிறு பதிப்பு, *சண்டே ஐலண்டு*, 1991இலிருந்து வெளிவரத் தொடங்கியது. தினசரிப் பதிப்பு நாளொன்றுக்கு 70,000 பிரதிகளும் ஞாயிறு பதிப்பு 103,000 பிரதிகளும் விற்பனையாகின்றன. இதன் நிறுவனர் உபாலி விசயவர்த்தென ஆவார்.
## மேற்சான்றுகள்

## வெளி இணைப்புகள்
*தி ஐலண்டு அலுவல்முறை வலைத்தளம்

பகுப்பு:இலங்கை இதழ்கள்
மைக்கேல் பாமர் (அரசியல்வாதி)

**மைக்கேல் அந்தோணி பால்மர்** ( *Michael Anthony Palmer*, 14 சூலை 1968)  சிங்கப்பூர் சேர்ந்த வழக்கறிஞரும் முன்னாள் அரசியல்வாதியும் ஆவார். இவர் 2006 முதல் 2012 வரை சிங்கப்பூரின் ஆளும் கட்சியான மக்கள் செயல் கட்சி (PAP) நாடாளுமன்ற உறுப்பினராக இருந்துள்ளார். அக்டோபர் 2011 முதல் திசம்பர் 2012 வரை சிங்கப்பூர் நாடாளுமன்ற அவைத்தலைவராக பொறுப்பாற்றியுள்ளார். மக்களின் சங்கக் கட்சியின் பணியாளர் ஒருவருடனான திருமணமல்லா உறவு வெளிபடுத்தபட்டதை அடுத்து 2012இல் தமது பதவியைத் துறந்தார்.

## மேற்சான்றுகள்

## வெளி இணைப்புகள்
* Michael Palmer's page  at Parliament of Singapore
* 
* Michael Palmer's biography  at PRPG-PC.com
* 
* 
* 

பகுப்பு:சிங்கப்பூர் அரசியல்வாதிகள்
பகுப்பு:1968 பிறப்புகள்
பகுப்பு:வாழும் மக்கள்
கம்பன் புகழ் விருது

**கம்பன் புகழ் விருது** என்பது அகில இலங்கைக் கம்பன் கழகம் உலகளாவியத் தமிழ்ப்பணி செய்த சான்றோர் ஒருவருக்கு ஆண்டு தோறும் வழங்கிவரும் விருது ஆகும்.

வி.ரி.வி. பவுண்டேஷன் நிறுவியுள்ள வி.ரி.வி. தெய்வநாயகம்பிள்ளை நினைவு அறக்கட்டளை வழங்கும் இக் 'கம்பன்புகழ் விருது' ஒவ்வொரு ஆண்டும் கொழும்புக் கம்பன் விழாவில் கேடயம், பொன்னாடை, ரூபா ஒரு இலட்சம் பொற்கிழி ஆகியவற்றுடன் வழங்கப்படுகிறது.

## விருது பெற்றோர்
* திரு.க.சிவராமலிங்கம்  (2000)
* திரு.ஜி. கே. சுந்தரம் (2001)
* அன்னை தங்கம்மா அப்பாக்குட்டி (2002)
* டாக்டர் எம். எஸ். உதயமூர்த்தி (2003)
* திரு.கோவிந்தசாமி முதலியார் (2004)
* திருமதி அபிராமி கைலாசபிள்ளை (2005)
* கவிக்கோ அப்துல் ரகுமான் (2006)
* பேராசிரியர் சோ. சத்தியசீலன் (2007)
* டி. என். சேசகோபாலன், இசை அறிஞர் (2008)
* பத்மா சுப்ரமணியம், நாட்டியக் கலைஞர் (2011)
* ஔவை நடராசன், தமிழறிஞர் (2012)
* சிலம்பொலி செல்லப்பன், தமிழறிஞர் (2013)
* பாம்பே ஜெயஸ்ரீ, கருநாடக இசைப் பாடகி (2014)
* வண. இராயப்பு யோசப், முன்னாள் ஆயர் (2015)
* பி. சுசீலா, பின்னணிப் பாடகி (2016)
* பேராசிரியர் சாலமன் பாப்பையா (2017)
* கத்ரி கோபால்நாத் (2018)

## மேற்கோள்கள்

பகுப்பு:இலங்கைத் தமிழ் மொழி விருதுகள்
இமாச்சலப் பிரதேச துடுப்பாட்ட வாரிய அரங்கு

**இமாச்சலப் பிரதேச துடுப்பாட்ட வாரிய அரங்கு** (Himachal Pradesh Cricket Association Stadium  அல்லது HPCA Stadium) என்பது இந்தியாவில் 	தரம்சாலா  நகரில் அமைந்திருக்கும் ஒரு துடுப்பாட்ட அரங்கம்.இமாச்சலப் பிரதேச துடுப்பாட்ட அணி மற்றும் இந்தியன் பிரீமியர் லீகின் கிங்சு இலெவன் பஞ்சாபு அணி ஆகியவற்றின் உள்ளகத் துடுப்பாட்டக் களமாக இது விளங்குகிறது.அத்துடன் 2013 ம் ஆண்டு முதல் ஒருநாள் பன்னாட்டுத் துடுப்பாட்டப் போட்டிகளும் , 2015ம் ஆண்டு முதல் பன்னாட்டு இருபது20 துடுப்பாட்டப் போட்டிகளும் ஆகியவையும் இடம்பெறுகின்றன.
## மேற்கோள்கள்

பகுப்பு:இந்தியத் துடுப்பாட்ட மைதானங்கள்
பகுப்பு:இமாச்சலப் பிரதேசம்
நிலாவாரை

**நிலாவாரை** (*Senna alexandrina*) பூக்கும் தாவர வகையைச் சேர்ந்த இத்தாவரம் அலங்காரத் தாவரமாகவும், மூலிகை மருத்துவத்திற்கும் பயன்படுகிறது. எகிப்தின் நைல் நதிபாயும் நுபியா என்ற பகுதியை இது பூர்விகமாகக் கொண்டுள்ளது. மேலும் இந்தியா, சோமாலியா, மற்றும் சூடான் நாட்டின் கர்த்தூம் என்ற இடத்திலும் காணப்படுகிறது. இதன் இலைகள் பேதி மருந்தாகப் பயன்படுகிறது. புதர் தாவரம்போல் வளரும் இவை 05 முதல் 1 அடி உயரம் மட்டுமே வளர்ந்து பச்சை இலைகளுடன் பல கிளைகளாக உருவாகிறது.

## மேற்கோள்கள்

## மேலும் பார்க்க
# http://botanical.com/botanical/mgmh/s/senna-42.html

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
ஓட்டமாவடி தேசிய பாடசாலை

இலங்கையின் கிழக்கு மாகாணம், மீன்பாடும் தேன்நாடாம் மட்டக்களப்பு மாவட்டத்தின் கல்குடாத் தேர்தல் தொகுதியின் ஓட்டமாவடி பிரதேசத்தில் 1917 ம் ஆண்டு ஆரம்பிக்கப்பட்ட மட்/ஓட்டமாவடி தேசிய பாடசாலை எதிர்வரும் 2017ம் ஆண்டு நூற்றாண்டு நிறைவைக் கொண்டாடவுள்ளது.

## பாடசாலைக் கீதம்

அருளன்பு பண்பினில் இறைவா!
உன்னை மிகைப்பவர் யாருண்டு
எம்மையும் உன்னருங் கருணையினால் - II
நீ உயர்த்திட வேண்டும் - எம்
இறையவனே! இறையவனே!

ஓட்டமாவடி நகர் வாழும் - எங்கள் 
கலையகம் கல்வியில் சிறந்திடவே
கூட்டுறவாகவே உனை வேண்டி -II
எம் கரங்களை உயர்த்தினோம் 
அருள் புரிவாய்! அருள் புரிவாய்!

வர்த்தகம், கலை இசை, விஞ்ஞானம்
நல்ல சித்திரம் புவியியல் வளர் கணிதம்
தமிழோடு சிங்களம், அறபு நெறி -II
உயர் ஆங்கிலம் இவைதனில் 
சிறந்திடவே! சிறந்திடவே!

இரு மொழி பல இனம் வாழ் ஈழம்
இங்கு ஓரன்னை பெற்றிட்ட சேய்களென
ஒற்றுமையுடன் பலம் பொருந்திடவே - உன்
அருளினை வேண்டினோம் இறையவனே!

பகுப்பு:மட்டக்களப்பு மாவட்டப் பாடசாலைகள்
காஞ்சிபுரம் மதங்கீசுவரர் கோயில்

**காஞ்சிபுரம் மதங்கீசுவரர் கோயில் (மதங்கேசம்)** என்றழைக்கப்படும் இது, காஞ்சியிலுள்ள ஒரு சிவன் கோயில் ஆகும். மேலும், நந்திவர்ம பல்லவன் காலத்தியது. மிகவும் பழமையான இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.

## இறைவர், வழிபட்டோர்
* இறைவர்:       மதங்கீஸ்வரர்.
* தொன்மை: கோயில் கற்றளி அமைப்பு.    
* வழிபட்டோர்: மதங்க முனிவர்.

## தல வரலாறு
மதங்க முனிவர் இப்பெருமானை வழிபட்டு ஐம்புலன்களையும் அடக்கியாளும் ஆற்றலைப் பெற்றார் என்று  இத்தல வரலாற்றில் சொல்லப்படுகிறது.

## தல விளக்கம்
மதங்கேசம் எனும் இது, ஐம்புலக் குறும்புகளை அடக்கவேண்டி மதங்க முனிவர் அருச்சித்த மதங்கேசர் கோயில் மதங்கேசர் தெரு மிசின் மருத்துவமனைக் கெதிரில் மேற்கு நோக்கிய திருமுன்பொடும் விளங்குகின்றது. பல்லவர்காலச் சிற்பங்கள் அமைந்து அரசியலால் காக்கப்படுகிறது.

## தல பதிகம்
* **பாடல்**: (**மதங்கேசம், அபிராமேசம்**)
::விதந்த மற்றிதன் வடக்கது வெம்புலன் அடங்க 
:மதங்க மாமுனி அருச்சனை புரிமதங் கேசம் 
::அதன்கு டக்கபி ராமேசம் அச்சுதன் குறளாய்ச் 
:சிதைந்து மாவலி தபத்தெற வழுத்திய வரைப்பு.  
 
* **பொழிப்புரை**:   
::*எடுத்தோதிய இம்முக்கால ஞானேசத்தினுக்கு வடக்கில் உள்ளது 
:*கொடிய ஐம்புலன்களுமடங்க மதங்கமாமுனிவர் வழிபாடு செய்த மதங்கேசம்; 
::*அதற்கு மேற்கில் திருமால் வாமனவடிவினனாய் மாவலி சிதைந்துகெடும்படி 
:*அழிக்கத் துதிசெய்த தலம் அபிராமேசம் உள்ளது.''.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் நடுப்பகுதியில் மதங்கீஸ்வரர் கோயில், பெரிய காஞ்சிபுரத்தில் ஆசுபிடல் ரோடு மிசின் மருத்துவமனைக்கு வடகிழக்கில் சாலைக்கு வடவண்டையில் உள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் கிழக்கு திசையில், மேற்கு பார்த்த சன்னதியாக இக்கோவில் அமைந்துள்ளது.

## மேற்கோள்கள்

## புற இணைப்புகள்
* GeoHack - காஞ்சிபுரம் மதங்கீசுவரர் கோயில்
* காஞ்சி கோயில்களின் சாலைகள் வரைபடம்.
* காஞ்சிபுரம் மதங்கீஸ்வரர் திருக்கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
கணிதத்துக்கான வுல்ஃப் பரிசு

**கணிதவியல் வுல்ஃப் பரிசு** (*Wolf Prize in Mathematics*) ஒவ்வோராண்டும் வழங்கப்படுகின்றது. இப்பரிசை இசுரவேல் வுல்ஃப் அறக்கட்டளை வழங்குகிறது. இது வுல்ஃப் அறக்கட்டளை உருவாக்கிய ஆறு வுல்ஃப் பரிசுகளில் ஒன்றாகும். இப்பரிசுகள் 1978 இல் இருந்து வழங்கப்படுகின்றன; பிற வுல்ஃப் பரிசுகள் வேளாண்மை, வேதியியல், மருத்துவம், இயற்பியல், கலைகள் ஆகிய துறைகளில் வழங்கப்படுகின்றன. ஏபல் பரிசு உருவாக்கப்படுவதற்கு முன் இதுவே கணிதவியலின் நோபல் பரிசுக்கு இணையானதாக இருந்தது. மேலும் இதில் களப்பதக்கங்கள் நான்காண்டுகட்கு ஒருமுறை நாற்பது அகவைக்கும் சிறியவர்களுக்கு வழங்கப்படுகிறது.

## பரிசாளர்கள்

## குறிப்புகளும் மேற்கோள்களும்

## வெளி இணைப்புகள்
*
* 
* 
* Israel-Wolf-Prizes 2015

கணிதவியல்
பகுப்பு:கணிதவியல் விருதுகள்
பகுப்பு:இசுரவேல் அறிவியல் பொறியியல் விருதுகள்
ஓமான் துடுப்பாட்ட அணி

**ஓமான் தேசியத் துடுப்பாட்ட அணி** (*Oman national cricket team*) பன்னாட்டுத் துடுப்பாட்டப் போட்டிகளில் ஓமான் சுல்தானகத்தின் சார்பாக விளையாடும் அணியாகும்.  ஓமான் துடுப்பாட்ட வாரியம்  பன்னாட்டுத் துடுப்பாட்ட அவையின் (ICC) இணைநிலை உறுப்பினராக 2000இல் ஏற்கப்பட்டது; 2014இல் துணைநிலைத் தகுதியை எட்டியது. இந்த தேசிய அணி பட்டியல்-அ மற்றும் இருபது20 துடுப்பாட்டப் போட்டிகளில் பங்கெடுத்து வருகின்றது.

ஓமானின் முதல் போட்டித்தர ஆட்டங்கள் 2002இல் நிகழ்ந்தன.அது முதல்  தேர்வுநிலை அல்லாத பெரும்பாலான ஆசியத் துடுப்பாட்ட அவை போட்டிகளில் விளையாடி வருகின்றது. 2004ஆம் ஆண்டில் ஆசிய ஒருநாள் கோப்பையில் இரண்டாவதாக வந்தது.  ஆ.து.அ இருபது20 கோப்பையை இருமுறை வென்றுள்ளது. உலகக் கிண்ணப் போட்டிகளில் இருமுறை தகுதிநிலைச் சுற்றுக்களில் பங்கேற்றுள்ளது; இருமுறையும் அடுத்தநிலைச் சுற்றுகளுக்கு முன்னேறவில்லை. 2005ஆம் ஆண்டில் ஒன்பதாவது நிலையையும்  2009 உலக்க் கிண்ண தகுநிலைப் போட்டியில் 11ஆவதாகவும் வந்தது. Oman has also participated in the qualification process for the உலக இருபது20 தகுநிலைக்கும் முயன்று தோல்வியுற்றது. 2012இல் 15ஆவது நிலையில் இருந்தது.  

ஓமானில் பெரும்பாலும் இந்தியா, பாக்கித்தானிலிருந்து  புலம் பெயர்ந்தவர்கள் துடுப்பாட்டத்தில் பங்கேற்கின்றனர். 2010இல் தேசிய லீக் போட்டிகளில் விளையாடிய 780 விளையாட்டு வீரர்களில் 100 பேரே உள்நாட்டு அரபிகளாவர். இது தேசிய அணியிலும் பிரதிபலிக்கின்றது.  அராபியர்களிடையே துடுப்பாட்டத்தை பரவலாக்க அவர்களுக்கு சங்கங்கள் நிலையிலும் தேசிய அணியிலும் இட ஒதுக்கீடு செய்யப்பட்டுள்ளது. 

சூலை 2015இல் நமீபியா துடுப்பாட்ட அணியை 2015 உலக இருபது20 தகுநிலை  ஆட்டத்தில் வென்று பன்னாட்டு இருபது20 தகுதியையும் இந்தியாவில் நடைபெறும் 2016 T20 உலகக் கிண்ணதில் பங்கேற்கும் தகுதியையும் பெற்றது.

## மேற்சான்றுகள்

பகுப்பு:ஓமானில் விளையாட்டு
பகுப்பு:நாடுகள் வாரியாகத் துடுப்பாட்ட அணிகள்
சுபூதி

**சுபூதி** (Subhūti)  (பாலி: सुभूति; {{zh|சீனம்=须菩提) கௌதம புத்தரின் பத்து முதன்மைச் சீடர்களில் ஒருவர்.

பௌத்த நூலான தாமரை சூத்திரம், அத்தியாயம் ஆறில், சுபூதியுடன் ஆனந்தர், சாரிபுத்திரர், நந்தன் உபாலி, மகாகாசியபர், மௌத்கல்யாயனர், காத்தியாயனர் ஆகியவர்களுக்கு புத்தர் தரும உபதேசத்தை அருளினார் எனக் குறிப்பிடப்படுகிறது.
 
மகாயான பௌத்த வைர சூத்திரத்திலும் (Diamond Sutra), இருதய சூத்திரத்திலும்  புத்தர் சுபூதிக்கு அருளிய தரும உபதேசங்கள் குறிக்கப்பட்டுள்ளது. 

தேரவாதம்,  ஜென் பௌத்தம், திபெத்திய பௌத்தம், மற்றும் சீன பௌதத்த்தில் சுபூதிக்கு தனி இடம் அளிக்கப்பட்டுள்ளது. குறிப்பாக தலாய் லாமாக்களை சுபூதியின் பரம்பரையாக கருதுகின்றனர். 

சீன பௌத்தக் கலாச்சாத்தில் ஜென் பௌத்த கதைகளில்  சுபூதியின் பெயர் குரங்கரசன் (சன் வூகோங்) என்ற கதாபாத்திரமாக குறிப்பிடப்படுகிறது.

## மேற்கோள்கள்

பகுப்பு:புத்தரின் சீடர்கள்
காத்தியாயனர்

**காத்தியாயனர்** (Kātyāyana) கௌதம புத்தரின் முதன்மைப் பத்து சீடர்களில் ஒருவர். இவரது பெயர் பல்வேறாக சமசுகிருதம், பாளீ, தாய், சிங்கள, மொழிகளில் குறிக்கப்பட்டுள்ளது. பாலி மொழியில் **கச்சாயனர்** அல்லது **மகா கச்சாயனர்** என குறிக்கப்பட்டுள்ளது.

திரிடவச்சா - சண்டிமா இணையருக்கு உச்சையினி நகரத்தில் பிறந்த காத்தியாயனர், குரு அசிதரின்  குருகுலத்தில் வேத சாத்திரங்களைப் பயின்றவர்.  பின்னர் புத்தர் ஞானம் அடைந்த பின் அவரின் நெருங்கிய தோழராகவும், சீடராகவும் இருந்தவர். 

அவந்திதேசம், உஜ்ஜைன், மாளவம் போன்ற மத்திய இந்தியப் பகுதி மக்களை பௌத்த சமயத்திற்கு மாற்றியவர்.  தாமரை சூத்திரம் (Lotus Sutra) அத்தியாயம் 6-இல் காத்தியாயனர், சாரிபுத்திரர், மகாகாசியபர், சுபூதி, ஆனந்தர், உபாலி, நந்தன், மௌத்கல்யாயனர்  ஆகிய சீடர்களுக்கு புத்தர் தர்மம் குறித்து அருளிச் செய்தார் எனக் குறிப்பிட்டுள்ளது.

தாய்லாந்து நாட்டின் விகாரையில் பௌத்த மரபுப் படியான காத்தியானரின் சிலை உள்ளது. 

## ஆதார நூற்பட்டியல்

* 
* 

## மேற்கோள்கள்

பகுப்பு:புத்தரின் சீடர்கள்
இயற்பியல் வுல்ஃப் பரிசுகள்

**இயற்பியல் வுல்ஃப் பரிசு (Wolf Prize in Physics)**  ஒவ்வோராண்டும் இசுரவேல் நாட்டு வுல்ஃப் அறக்கட்டளையால் தரப்படுகிறது. இந்த அறக்கட்டளை 1978 இல் இருந்து வழங்கிவரும் ஆறு வுல்ஃப் பரிசுகளில் இதுவும் ஒன்று. மற்ற வுல்ஃப் பரிசுகள் வேளாண்மை, வேதியியல், கணிதவியல், ம்ருத்துவம், க்லைகள் ஆகிய புலங்களில் வழங்கப்படுகின்றன.

இயற்பியல், வேதியியல் வுல்ஃப் பரிசுகள் அவ்வப்புலங்களில் தரப்படும் நோபல் பரிசுகளுக்குப் பிறகான மிகச்சிறந்த பரிசுகளாக மதிக்கப்படுகின்றன. The prize in physics has gained a reputation for identifying future winners of the Nobel Prize – from the 26 prizes awarded between 1978 and 2010, fourteen winners have gone on to win the Nobel Prize, five of those in the following year.

## Laureates

## குறிப்புகளும் மேற்கோள்களும்

## வெளி இணைப்புகள்

* 
* 
* Wolf Prizes 2015

இயற்பியல்
பகுப்பு:இயற்பியல் விருதுகள்
பகுப்பு:இசுரவேல் அறிவியல் பொறியியல் விருதுகள்
காஞ்சிபுரம் ஐராவதேசர் கோயில்

**காஞ்சிபுரம் ஐராவதேசர் கோயில் (ஐராவதேசம்)** என்றழைக்கப்படும் இது, காஞ்சியிலுள்ள சிவக் கோயில்களில் ஒன்றாகும். மேலும், பல்லவர்கள் கட்டிய கோவிலாக கருதப்படும்  இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:       ஐராவதேசர்.
* வழிபட்டோர்: ஐராவதம்.

## தல வரலாறு
இத்தல இவ்விறைவனை ஐராவதம் வழிபட்டு, இந்திரனைத் தாங்குகின்ற வரம் பெற்றது, தேவர்கள் திருப்பாற்கடலைக் கடைந்த காலத்தில் அக்கடலில் தோன்றிய வெள்ளை யானையாகிய ஐராவதம் இந்திரனைத் தாங்குதற்குப் பூஜித்த தலமாக இத்தல வரலாற்றில் சொல்லப்படுகிறது.

## தல விளக்கம்
ஐராவதேசம் எனும் இது,  நான்கு தந்தங்களையுடைய ஐராவதம் என்னும் வெள்ளையானை, சிவலிங்கம் நிறுவி ஐராவதேசர் என்னும் அப்பெருமானைப் பூசனை புரிந்து யானைகட்குத் தலைமையாகவும், இந்திரன் ஊர்தியாம் நிலைமையையும் பெற்றது. இத்தலம் இராஜவீதியும் நெல்லுக்காரத் தெருவும் கூடுமிடத்தில் மேற்கு நோக்கிய திருமுன்பொடும் விளங்குகின்றது.

## தல பதிகம்
* **பாடல்**: (**ஐராவதேசம்**)
::அத்த ளிக்குட பாலதன் றிமையவர் கடைபோ 
:தத்தி மேலெழும் வெண்கரி அருச்சனை ஆற்றி 
::அத்தி கட்கர சாகிவிண் அரசினைத் தாங்க 
:அத்த னார்அருள் பெறும்அயி ராவதேச் சரமால். 
 
* **பொழிப்புரை**:   
::*தேவர்கள் திருப்பாற் கடலைக்கடைந்த அந்நாளில் அக்கடலில் 
:*தோன்றிய ஐராவதம் எனப்பெறும் வெள்ளையானை அருச்சனை செய்து 
::*யானைகளுக்கு எல்லாம் அரசு என்னும் தெய்வத்தன்மை பெற்று இந்திரன் 
:*ஊர்தியாகச் சிவபிரானை அருச்சித் தருள் பெறும் ஐராவதேசம் 
::*அபிராமேசத்திற்கு மேற்குத்திசையில் உள்ளது.*.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் தென்மேற்குப் பகுதியில் மேலாண்டை இராசவீதி எனப்படும் மேற்கு ராஜவீதியின் கச்சபேஸ்வரர் கோவிலுக்கு வடகிழக்கு  தெங்கோடியில் சாலைக்கு கீழ்பால் இக்கோவில் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், மேற்கு பார்த்த சன்னதியாக இக்கோவில் அமைந்துள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சிபுரம் ஐராவதேசர் திருக்கோயில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
உப்பலவன்னா

**உப்பலவன்னா** (Uppalavannā) கௌதம புத்தரின்  பெண் சீடர்களின் தலைமைப் பிக்குணி ஆவார்.

அழகில் சிறந்த உப்பலவன்னா சிராவஸ்தி நகரத்தின் பெரும் தனவணிகனின் மகள். கௌதம புத்தர் சிராவஸ்தி நகரத்திற்கு வருகை தந்த போது அவரின் சீடரானார்.

புத்தரிடம் நேரடி உபதேசம் பெற்று, தியானத்தில் மேலோங்கி பிக்குணிகளில் அருக நிலைக்கு உயர்ந்தவர்.

## ஆதார நூற்பட்டியல்
* Bodhi, Bhikkhu (trans.) (1997). *Uppalavanna Sutta: Uppalavanna* (SN 5.5). Retrieved 2007-10-19 from "Access to Insight" at http://www.accesstoinsight.org/tipitaka/sn/sn05/sn05.005.bodh.html.
* Paw Dhamma Center (n.d.). *The Chief Disciple Uppalavanna Theri*. Retrieved from Paw Dhamma Center at http://home.earthlink.net/~mpaw1235/id11.html .
* Upalavanna, Sister (trans.) (n.d.). *Etadaggavagga: These are the foremost* (AN 1:14). Retrieved 2007-10-19 from "MettaNet" at http://www.metta.lk/tipitaka/2Sutta-Pitaka/4Anguttara-Nikaya/Anguttara1/1-ekanipata/014-Etadaggapali-e.html.

## வெளி இணைப்புகள்
* Bodhi, Bhikkhu (ed., trans.) (1997). *Discourses of the Ancient Nuns (Bhikkhuni-samyutta)* (Bodhi Leaves Publication No. 143). Kandy, Sri Lanka: Buddhist Publication Society. Retrieved 2007-10-19 from "Access to Insight" at http://www.accesstoinsight.org/lib/authors/bodhi/bl143.html.
* Nibbana.com (n.d.). "Life Histories of Bhikkhuni Arahats: The story of Uppalavanna Theri".  Retrieved from "Nibbana.com" at http://www.triplegem.plus.com/gcobbkn1.htm#3 .

பகுப்பு:புத்தரின் பெண் சீடர்கள்
பகுப்பு:புத்தரின் சீடர்கள்
வேதியியல் வுல்ஃப் பரிசுகள்

**வேதியியல் வுல்ஃப் பரிசுகள் (Wolf Prize in Chemistry)** ஒவ்வோராண்டும் இசுரவேல் நாட்டின் இசுரவேல் அறக்கட்டளையால் தரப்படுகின்றன. இந்த அறக்கட்டளை 1978 இல் இருந்து ஆறு வுல்ஃப் பரிசுகளை நிறுவி ஒவ்வோராண்டும் வழங்கி வருகிறது; மற்ற வுல்ஃப் பரிசுகள் வேளாண்மை, கணிதவியல், மருத்துவம், இயற்பியல், கலைகள் ஆகிய புலங்களில் வழங்கப்படுகின்றன.

## Laureates
 

## குறிப்புகளும் மேற்கோள்களும்

## வெளி இணைப்புகள்

* 
* 
* 

வேதியியல்
பகுப்பு:வேதியியல் விருதுகள்
பகுப்பு:இசுரவேல் அறிவியல் பொறியியல் விருதுகள்